
Comisia pentru buget,

finanţe şi bănci

Bucureşti, 29.01.2002

Nr. 856

AVIZ

asupra proiectului de Lege pentru modificarea articolului 21 alineatul (7) din Legea nr. 53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din cadrul aparatului Senatului, republicată
Cu adresa nr. 688 din 17.12.2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru modificarea articolului 21 alineatul (7) din Legea nr. 53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din cadrul aparatului Senatului, republicată.
In urma examinării, în şedinţa din data de 29.01.2002, Comisia pentru buget, finanţe şi bănci, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

